యంతుంగో పాటన్

యంతుంగో పాటన్ (జననం 1957 జనవరి 1) నాగాలాండ్ రాష్ట్రానికి చెందిన రాజకీయ నాయకుడు. ఆయన నాలుగు సార్లు టియు నియోజకవర్గం నుండి ఎమ్మెల్యేగా గెలిచి 2018 నుండి 2023 వరకు నాగాలాండ్ ఉప ముఖ్యమంత్రిగా తిరిగి 2023 మార్చి 7న రెండవసారి ఉప ముఖ్యమంత్రిగా ప్రమాణ స్వీకారం చేశాడు. 
రాజకీయ జీవితం
యంతుంగో పాటన్ 2008లో తొలిసారి టియు నియోజకవర్గం నుండి భారతీయ జనతా పార్టీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత నాగా పీపుల్స్ ఫ్రంట్ పార్టీ నుండి పోటీ చేసి 2013లో రెండోసారి ఎమ్మెల్యేగా ఎన్నికయ్యాడు.

యంతుంగో పాటన్ టియు నియోజకవర్గం నుండి 2018లో భారతీయ జనతా పార్టీ అభ్యర్థిగా పోటీ చేసి తన సమీప ప్రత్యర్థి నాగా పీపుల్స్ ఫ్రంట్ అభ్యర్థి యంకితుంగ్ యంథాన్‌ పై 3,092 ఓట్ల మెజారితో గెలిచి 2018 మార్చి 9న నాగాలాండ్ ఉప ముఖ్యమంత్రిగా బాధ్యతలు చేపట్టాడు. ఆయన 2023లో జరిగిన అసెంబ్లీ ఎన్నికల్లో పోటీ చేసి తన సమీప ప్రత్యర్థి జెడి (యు) అభ్యర్థి సెంచుమో లోథాపై 8,500 ఓట్ల తేడాతో నాలుగోవసారి ఎమ్మెల్యేగా ఎన్నికై 2023 మార్చి 7న రెండోసారి నాగాలాండ్ ఉప ముఖ్యమంత్రిగా బాధ్యతలు చేపట్టాడు.

మూలాలు